cyanic-selkie/wikianc huggingface dataset:
Мастэрс 2014 (снукер)
Джад Трамп — Марка Фу
Другі гульнявы ​​дзень на Мастэрс адкрываў матч паміж пятым сеяным турніру Джадам Трампам і фіналістам Мастэрс 2011 года, снукерыстам з Ганконга Марка Фу, які здолеў вярнуцца ў топ-16 пасля больш чым двухгадовага перапынку. У пачатку сезону Фу двойчы выходзіў у фіналы рэйтынгавых турніраў, адзін з якіх выйграў. Гульцы ішлі нараўне на працягу ўсяго чатырохгадзіннага паядынку. Англічанін нядрэнна пачаў матч, але памыліўся на фрэймболе ў стартавым фрэйме, што дазволіла Марка Фу зрабіць клірэнс ў 35 ачкоў і выйграць партыю. Наступны фрэйм ​​застаўся за Джадам, хоць Марка зрабіў нядрэнны падыход, набраўшы 39 балаў. У трэцім фрэйме Трамп зрабіў брэйк — 87 ачкоў — і выйшаў наперад — 2:1. 55-хвілінная чацвёртая партыя, у якой гульцы наладзілі тактычную барацьбу і атрымалі 40 штрафных ачкоў на дваіх, засталася за Марка Фу, які здолеў забіць апошні ружовы шар. Пасля перапынку Фу, зрабіўшы тотал-клірэнс, аформіў вышэйшы брэйк турніру на той момант — 138 ачкоў і выйшаў наперад у ліку — 3:2. У адказ Джад Трамп выйграў шосты фрэйм ​​і зрабіў соценную серыю ў сёмым фрэйме — 120 балаў. Пасля, яго супернік выйграў наступныя дзве партыі, зрабіўшы ў восьмай паўсоценны брэйк — 54. У дзясятым фрэйме Трамп зрабіў сваю другую сотню ў матчы — 101 ачко — і зраўняў лік — 5:5. У вырашальнай партыі Джад першы атрымаў шанец павесці серыю, але памыліўся на цяжкім чорным шары і аддаў пазіцыю Марка Фу, які, набраўшы 78 ачкоў, выйшаў у свой ​​трэці чвэрцьфінал турніру Мастэрс ў кар’еры. У другім крузе Фу выходзіў на пераможцу цэнтральнага матчу 1/8 фіналу: Дзін Цзюньхуэй — Шон Мёрфі.
Стывен Магуайр — Джо Пэры
У вячэрняй сесіі прайшоў матч паміж шатландскім снукерыстам Стывенам Магуайрам, трохразовым паўфіналістам турніру, і шаснаццатым нумарам пасеву Джо Пэры. Шатландзец прадэманстраваў паспяховы старт, аформіўшы серыі — 112 і 80 ачкоў — і выйшаўшы наперад у ліку 2:0. Джо скараціў адставанне ўдвая, зрабіўшы брэйк у 78 балаў. Але Магуайр быў у добрай форме і выйграў яшчэ тры партыі з вышэйшай серыяй — 56 ачкоў. Такім чынам, лік у матчы стаў разгромным — 5:1. Але нервовасць Стывена Магуайра нярэдка давала пра сябе ведаць у вырашальных момантах, і яго памылкі дазволілі Джо Пэры ўзяць сябе ў рукі і пачаць выйграваць фрэйм за фрэймам. У дзевятай партыі ён зрабіў серыю ў 106 ачкоў і скараціў адставанне да мінімуму — 4:5. У дзясятым фрэйме Пэры першым атрымаў шанец, але дапусціў памылку, набраўшы 12 ачкоў. Магуайр набраў 28 балаў, пакуль не страціў пазіцыю, але хутка зноў атрымаў магчымасць на серыю, дзякуючы чырвонаму шару, якасна забітаму ў дальнюю вуглавую лузу. Серыі ў 37 балаў аказалася дастаткова для перамогі Магуайра. Такім чынам, Стывен выйшаў у чвэрцьфінальную стадыю Мастэрс, а Джо Пэры ў шосты раз запар не змог прайсці стадыю першага раўнду турніру, не выйграўшы ні аднаго матчу і паўтарыўшы аналагічную няўдачу дваццацігадовай даўніны Джона Вірга. Таксама Мэцью Стывенс пасля сваёй перамогі на Мастэрс ў 2000 годзе не змог выйграць ні аднаго матчу ў рамках наступных 9 турніраў, у якіх ён удзельнічаў.
Дзін Цзюньхуэй — Шон Мёрфі
У рамках дзённай сесіі трэцяга гульнявога дня адбыўся матч паміж пераможцам Мастэрс 2010 года, трэцім нумарам пасеву, кітайцам Дзінам Цзюньхуэем і Шонам Мёрфі, які за тыдзень да Мастэрс аформіў сваю другую максімальную серыю ў кар’еры. Матч быў адкладзены больш, чым на гадзіну з-за праблем з электрычнасцю на арэне. Калі матч пачаўся Дзін хутка здолеў вырвацца наперад з лікам 2:0, дзякуючы брэйкам — 99 і 84 ачкі. У трэцім фрэйме серыю ў 71 бал аформіў ужо Шон Мёрфі, скараціўшы адставанне. У чацвёртай партыі Шон апынуўся пераможцам у тактычнай барацьбе, пасля якой здолеў зрабіць другую паўсоценную серыю — 64 — і, выйграўшы фрэйм​​, зраўняць лік. Мёрфі меў шанец выйграць трэці фрэйм ​​запар, але памыліўся калі вёў серыю і даў магчымасць кітайскаму гульцу аформіць пяты брэйк у паядынку, які перавышаў 50 ачкоў, і выйсці наперад — 3:2. Шостая партыя таксама засталася за Дзінам, які адарваўся ў ліку на два фрэйма. Дзякуючы серыям ў 56 і 46 ачкоў, Шон здолеў зраўняць лік у матчы — 4:4. У дзевятай партыі пры ліку 63:1 англічанін аддаў пазіцыю суперніку, які быў блізкі да выйгрышу, але дапусціў памылку на апошнім жоўтым шары, набраўшы 46 ачкоў за падыход. Мёрфі давёў фрэйм ​​да перамогі і ўпершыню выйшаў наперад у матчы — 5:4. У дзясятым фрэйме Шон павёў серыю і паступова набліжаўся да перамогі, але памыліўся, набраўшы 43 балы пры ліку 63:6. Кітайскі снукерыст таксама не змог давесці партыю да перамогі, спыніўшыся на брэйку ў 46 ачкоў і пакінуўшы на стале два чырвоных шара. Англічанін аказаўся мацней у одыгрышах і, забіўшы апошні чырвоны шар, давёў матч да перамогі. Такім чынам, Шон Мёрфі выйграў чатыры фрэйма запар пасля ліку 2:4. Ён трэці год запар выйшаў у чвэрцьфінальную стадыю Мастэрс, адзінага турніру трайной кароны, тытула якога яшчэ няма ў актыве Мёрфі. Апроч таго, «чараўнік» выйграў шостую гульню з васьмі згуляных на Мастэрс з тых часоў, як турнір праходзіць на арэне Аляксандра-палаца (з 2012 года). У другім раўндзе Шону наканавана сыграць з Марка Фу, які за дзень да гэтага перайграў Джада Трампа.
Роні О’Саліван — Роберт Мілкінс
У рамках вячэрняй сесіі да стала выйшлі дзейны чэмпіён свету Роні О’Саліван і дэбютант турніру Мастэрс Роберт Мілкінс. О’Саліван дзевяць разоў выходзіў у фінал Мастэрс, што з’яўляецца рэкордам, які ён дзеліць са Стывенам Хендры. Аднак, з дзевяці фінальных матчаў ён здолеў выйграць толькі чатыры, у той час як сяміразовы чэмпіён свету выйграваў турнір шэсць разоў. Роні адкрыў лік у матчы, дзякуючы брэйкам у 40 і 48 ачкоў. Прайграючы ў другой партыі з лікам 0:55, ён здолеў вырваць другое ачко, зрабіўшы клірэнс — 84 балы. Двойчы набраўшы па 42 ачкі, ён выйграў і трэці фрэйм. У чацвёртай партыі О’Саліван зрабіў другую серыю за 50 ачкоў — 91 — і ўмацаваў сваю перавагу да ліку 4:0. Ён працягваў нарошчваць лідарства, зрабіўшы серыі ў 62 і 59 ачкоў у наступным фрэйме. Роберт Мілкінс, які прайграў суперніку з лікам 0:6 месяц таму на чэмпіянаце Вялікабрытаніі, здолеў сысці ад сухога паражэння з дапамогай клірэнса ў 47 ачкоў у шостым фрэйме. Але гэтая партыя не пераламала ход матчу, які Роні завяршыў у сёмым фрэйме і выйшаў у чвэрцьфінал турніру на пераможцу пары: Бары Хокінс — Рыкі Уолдэн.
Ніл Робертсан — Марк Ален
Чацвёрты гульнявы ​​дзень на Мастэрс пачаўся з сустрэчы другога нумара сусветнага рэйтынгу, фіналіста двух апошніх Мастэрс Ніла Робертсана з Аўстраліі і паўночнаірландца Марка Алена, пасеянага пад адзінаццатым нумарам. Гульцы сустракаліся на чатырох апошніх розыгрышах Мастэрс, уключаючы драматычны чвэрцьфінальны паядынак у 2013 годзе. Ален упэўнена пачаў матч, аформіўшы клірэнс у 114 ачкоў у першай партыі. Ніл здолеў зраўняць лік, дзякуючы падыходам у 26 і 46 балаў. Марк выйграў трэці фрэйм​​, выйшаўшы наперад 2:1, дзякуючы серыям у 31 і 39 ачкоў і 12 штрафным балам. У чацвёртай партыі снукерыст з Паўночнай Ірландыі павёў серыю пры адставанні 28:47 і меў магчымасць выйграць, але дапусціў памылку на апошнім ружовым шары і дазволіў Робертсан зраўняць лік — 2:2. Пасля перапынку клірэнс у 38 ачкоў дапамог Алену зноў выйсці наперад, выйграўшы пяты фрэйм. Ён пачаў серыю і ў наступнай партыі, але памыліўся набраўшы 29 ачкоў. Аўстраліец адказаў соценнай серыяй — 101, якая стала 66-й сотняй Ніла ў сезоне 2013/2014. Марк, зрабіўшы брэйк у 65 балаў у сёмай партыі, у чацвёрты раз выйшаў наперад у матчы — 4:3. Ален першым атрымаў шанец на серыю ў восьмым фрэйме, але памыліўся пры ліку 22:0, пасля чаго Ніл Робертсан здолеў давесці партыю да перамогі за некалькі дзейсных падыходаў. Паўночнаірландзец дамінаваў у наступным фрэйме і выйшаў наперад з лікам 5:4, зрабіўшы серыі — 52 і 27. Такім чынам, Марку засталося выйграць адно ачко для выхаду ў чвэрцьфінал турніру. У дзясятай партыі ён атрымаў нядрэнную пазіцыю, але памыліўся на чорным шары, набраўшы ўсяго 7 ачкоў, і не змог усталяваць перавагу. Робертсан гуляў найбольш удала і давёў паядынак да вырашальнага адзінаццатага фрэйма. Ніл першым атрымаў магчымасць у апошняй партыі, але здолеў набраць толькі 13 ачкоў. Ален адказаў больш паспяховым падыходам, набраўшы 30 балаў. Пераможцам у наступнай нядоўгай тактычнай барацьбе выйшаў аўстраліец і, зрабіўшы серыю ў 59 ачкоў, выйшаў у свой ​​шосты чвэрцьфінал Мастэрс (чацвёрты запар) на Стывена Магуайра.
Бары Хокінс — Рыкі Уолдэн
У апошнім восьмым матчы першага раўнду турніру паміж Бары Хокінсам і Рыкі Уолдэнам вызначаўся супернік Роні О’Салівана па чвэрцьфінале. Да гэтага ні адзін, ні другі гулец ніколі не праходзіў далей першага круга найбуйнейшага запрашальнага снукернага турніру. Хокінс хутка набраў абароты ў матчы і выйграў першыя тры фрэйма з серыямі — 85, 57 і 132, усталяваўшы ўпэўненае лідарства на старце паядынку. У пачатку чацвёртай партыі Уолдэн зрабіў брэйк у 50 ачкоў, пасля чаго яго супернік меў магчымасць зраўняць лік і выйграць яшчэ адзін фрэйм​​, але набраў толькі 41 бал у двух падыходах і саступіў Рыкі першае ачко. Серыя ў 112 ачкоў ад Хокінса аднавіла статус-кво на табло — 4:1. У шостым фрэйме Уолдэн адказаў сваёй соценнай серыяй, 100 балаў, якая дапамагла яму скараціць адставанне. Але Бары дамінаваў і ў сёмай партыі, набраўшы 59 ачкоў на старце і не дазволіўшы суперніку забіць ні аднаго шара. Такім чынам, лік усталяваўся 5:2, і Хокінсу засталося выйграць усяго адзін фрэйм ​​да перамогі. Уолдэн пачаў наступную партыю з брэйка ў 73 ачкі і скараціў адставанне да двух ачкоў. У дзявятым фрэйме Рыкі зрабіў серыю ў 46 балаў, а пазней, пры ліку 65:40, дапусціў памылку на апошнім зялёным шары і даў магчымасць Хокінсу зраўняць лік у партыі, набраўшы 25 ачкоў, якія засталіся на стале. Такім чынам, Бары дамогся перагулёўкі чорнага шара, але больш удалым пры ліку 65:65 аказаўся Уолдэн, які скараціў адставанне ў паядынку да аднаго фрэйма. У дзясятай партыі Рыкі забіў усяго 24 балы, але, дзякуючы 48 штрафным ачкам, якія ён здолеў выцягнуць з суперніка, ён пакінуў за сабой фрэйм ​​і вывеў матч у вырашальную партыю, выйграўшы трэцяе ачко запар. У вырашальным фрэйме абодва гульца мелі магчымасці на серыі. Першым шанец атрымаў Рыкі Уолдэн і здолеў набраць 30 балаў, аддаўшы ініцыятыву суперніку. Хокінс, у сваю чаргу, зрабіў серыю ў 27 балаў, маючы спрыяльную пазіцыю, але памыліўся на чорным шары. А наступная памылка Бары пры гульні чырвонага ў сярэднюю лузу дазволіла Уолдэну пачаць серыю ў 31 ачко і выйсці ў свой ​​першы чвэрцьфінал турніру Мастэрс.
Марка Фу — Шон Мёрфі
Пяты гульнявы ​​дзень на Мастэрс адзначыўся пачаткам чвэрцьфінальнай стадыі. У першым матчы сустрэліся Шон Мёрфі і Марка Фу з Ганконга. Гульцы правялі паміж сабой 7 рэйтынгавых гульняў, у чатырох з якіх верх атрымліваў Мёрфі, уключаючы перамогі ў кваліфікацыйным раўндзе чэмпіянату свету ў 2002 годзе (10:4), у фінале чэмпіянату Вялікабрытаніі 2008 (10:9) і на чэмпіянаце свету ў 2009 годзе (13:3). Акрамя таго, Шон і Марка сустракаліся на Мастэрс ў 2001 у ўайлдкард раўндзе, дзе перамога таксама дасталася Мёрфі — 6:1. Апошняя сустрэча паміж снукерыстамі прайшла ў 1/8 фіналу адкрытага чэмпіянату Аўстраліі 2013, дзе перамогу атрымаў Марка Фу, які стаў у наступстве пераможцам турніру, з лікам 5:2. Ганконгец, пасеяны на турніры пад дзясятым нумарам, упэўнена пачаў паядынак, зрабіўшы на старце серыю ў 76 ачкоў і выйшаўшы наперад — 1:0. Другую партыю Шон Мёрфі пачаў з брэйка, але дапусціў памылку, набраўшы 48 балаў, і Марка выйграў другі фрэйм​​, дзякуючы падыходам у 31 і 30 ачкоў. Выйграўшы трэцюю партыю, Фу выйшаў наперад з лікам 3:0, што было ўпэўненым зачынам для перамогі. Зрабіўшы серыю ў 49 ачкоў у наступным фрэйме, Шон здолеў давесці яго да пераможнага канца, выйграўшы першае ачко ў матчы. У пятай партыі Фу аднавіў сваю перавагу ў тры фрэйма, зрабіўшы паўсоценны брэйк — 71. Пры адставанні з лікам 1:4, Мёрфі ўзяў сябе ў рукі і стаў паказваць вельмі якасны снукер. Зрабіўшы серыі ў 86 і 81 ачко ў шостым і сёмым фрэймах адпаведна, Шон скараціў адставанне да аднаго ачка. А ў восьмы партыі ён аформіў свой ​​першы соценны брэйк на турніры — 117. Такім чынам, лік у паядынку стаў роўным — 4:4. У дзявятым фрэйме абодва гульца мелі шанцы на поспех, але гульня дайшла да каляровых шароў пры ліку 53:35 на карысць Марка Фу. Снукерыст з Ганконга няўдала адвёў жоўты шар за болкерную лінію, пакінуўшы яго на гульні, і дазволіў Мёрфі забіць жоўты і зялёны двума высакакласнымі ўдарамі, пасля чаго англічанін зачысціў стол і ўпершыню ў матчы выйшаў наперад — 5:4. У дзясятай партыі Марка зрабіў некалькі дзейсных падыходаў да стала, але пры ліку 33:1 дапусціў памылку, якая дазволіла Шону зрабіць серыю ў 64 ачкі, а пазней давесці фрэйм ​​і матч да перамогі. Такім чынам, Шон Мёрфі выйграў пяць партый запар, саступаючы ў ліку 1:4, і гэты камбэк стаў ужо другім на турніры пасля перамогі англічаніна над Дзінам Цзюньхуэем пры адставанні 2:4. Шон выйшаў у свой ​​трэці паўфінал турніру Мастэрс запар.
Марк Сэлбі — Джон Хігінс
У другім чвэрцьфінальным матчы сустракаліся Марк Сэлбі і чатырохразовы чэмпіён свету Джон Хігінс. Гульцы правялі паміж сабой ужо 8 сустрэч на рэйтынгавых турнірах, і лік па асабістых сустрэчах ўсталяваўся 4:4. Чатыры разы Хігінс і Сэлбі перасякаліся на чэмпіянатах свету, дзе тройчы мацней быў шатландскі снукерыст, уключаючы фінальны матч галоўнага турніру сезона ў 2007 годзе, дзе Джон атрымаў верх з лікам 18:13. Аднойчы яны таксама гулялі паміж сабой у рамках Мастэрс, у паўфінале 2009 года, дзе ўпэўненую перамогу атрымаў Марк — 6:2. Першы фрэйм ​​застаўся за шатланцам, дзякуючы выніковым падыходам у 58 і 39 ачкоў. Сэлбі зраўняў лік і выйшаў наперад з лікам 2:1, зрабіўшы ў трэцяй партыі серыю — 70. Чацвёртая партыя працягнула паспяховую гульню англічаніна, і ён падвоіў сваю перавагу, ледзь не дацягнуўшы да соценнага брэйка, набраўшы 98 балаў. У пятым фрэйме Хігінс зрабіў некалькі дзейсных падыходаў, якія дазволілі яму скараціць адставанне ад суперніка, а пасля зраўняў лік, аформіўшы паўсоценную серыю ў 69 ачкоў. Сэлбі быў блізкі да выйгрышу ў сёмым фрэйме, зрабіўшы падыход у 56 ачкоў і выйшаўшы наперад 57:21. Але Хігінс здолеў набраць неабходную колькасць ачкоў, паставіўшы два снукера, і выйграў фрэйм, забіўшы вырашальны чорны шар пасля тактычнай барацьбы. Шатландзец таксама выйграў наступную партыю і наблізіўся да перамогі на адлегласць аднаго фрэйма — 5:3. Марк дамінаваў ў дзявятым фрэйме, зрабіўшы брэйкі ў 48 і 55 ачкоў. У дзясятай партыі супернікі абмяняліся нядрэннымі падыходамі, і гульня дайшла да каляровых шароў. Хігінс меў шанцы на поспех, але пасля забітага зялёнага няўдала выйшаў на руды шар і дапусціў памылку. Сэлбі забіў руды, сіні і ружовы і вывеў матч у вырашальную партыю — 5:5. У адзінаццатым фрэйме Джон зноў быў блізкі да завяршэння гульні на сваю карысць, лідзіруючы ў ліку 57:0. Але Марк Сэлбі рабіў удалыя одыгрышы і, зарабіўшы 25 штрафных балаў, скараціў адставанне да ліку 62:69, пакінуўшы на стале 5 каляровых шароў. Хігінс дапусціў памылку пры выкананні одыгрыша і дазволіў Марку забіць зялёны і руды шары. Пасля гэтага, Сэлбі выканаў крос-дабл сіняга шара ў сярэднюю лузу, сарваўшы апладысменты, і забіў ружовы шар, вырваўшы перамогу ў матчы і пуцёўку ў паўфінальную стадыю. Такім чынам, англічанін выйграў адзінаццаты вырашальны фрэйм ​​з адзінаццаці згуляных на Мастэрс і выйшаў у наступны раўнд, патрапіўшы на свайго блізкага сябра Шона Мёрфі.
Рыкі Уолдэн — Роні О’Саліван
Шосты дзень турніру працягваў чвэрцьфінальныя паядынкі. У трэцім матчы 1/4 сышліся два англічаніна: чатырохразовы пераможца Роні О’Саліван і дванаццаты сеяны Рыкі Уолдэн. Да гэтага гульцы двойчы сустракаліся паміж сабой і па адным разе атрымлівалі верх, уключаючы перамогу Уолдэна ў фінале Шанхай Мастэрс 2008 года (10:8). Рыкі атрымаў шанец на брэйк у стартавым фрэйме, але памыліўся, набраўшы 38 ачкоў. О’Саліван зрабіў клірэнс у 79 балаў і выйграў партыю. Наступныя два фрэймы таксама засталіся за Роні, дзякуючы серыям ў 88 і 72 ачкі — 3:0. У чацвёртай партыі О’Саліван здзейсніў тотал-клірэнс, які стаў чарговай соценнай серыяй чатырохразовага чэмпіёна свету — 138 балаў. Такім чынам, гульцы сышлі на перапынак пры ліку 4:0 на карысць Роні О’Салівана. Яго дамінаванне працягнулася і ў пятым фрэйме, дзе ён зрабіў серыю — 78. У шостай партыі О’Саліван пачаў весці брэйк выключна праз чорныя шары (па максімальным графіку), але здолеў набраць толькі 56 ачкоў і дапусціў памылку пры дальнім удары. Уолдэн не скарыстаўся памылкай суперніка, які, набраўшы 39 балаў за падыход, давёў матч да перамогі з лікам 6:0. Такім чынам, Роні О’Саліван усталяваў новы рэкорд, забіўшы 556 неўзаемных ачкоў. Папярэдні рэкорд належаў Дзіну Цзюньхуэю, які ў матчы супраць Стывена Хендры ў межах прэм’ер-лігі 2007 набраў 495 ачкоў запар. Акрамя таго, О’Саліван атрымаў перамогу ў паядынку менш, чым за 58 хвілін. Роні выйшаў у свой ​​дзесяты паўфінал Мастэрс, не прайграўшы да гэтага ні аднаго паўфінальнага матчу гэтага турніру.
Ніл Робертсан — Стывен Магуайр
У матчы вячэрняй сесіі да стала выйшлі ўдзельнікі апошняга чвэрцьфіналу: пераможца чэмпіянату Вялікабрытаніі аўстраліец Ніл Робертсан і шосты нумар пасеву Стывен Магуайр з Шатландыі. Робертсан выйграў чатыры апошнія рэйтынгавыя матчы паміж гульцамі, уключаючы чвэрцьфінал чэмпіянату свету 2009 года (13:8) і чвэрцьфінал нядаўняга чэмпіянату Вялікабрытаніі 2013 (6:2). Акрамя таго, Стывен і Ніл двойчы перасякаліся на Мастэрс, абодва разы ў чвэрцьфінальнай стадыі ў 2007 і 2009 гадах. Магуайр абодва разы аказаўся мацней — 6:2 і 6:3 адпаведна. Шатландзец атрымаў верх у доўгім стартавым фрэйме, які працягваўся 46 хвілін, і адкрыў лік. Зрабіўшы серыі ў 40 і 39 ачкоў, Стывен Магуайр умацаваў лідарства ў матчы — 2:0. У трэцім фрэйме Стывену ўдалося зрабіць дзве паўсоценныя серыі, давёўшы адрыў да трох партый, — 68 і 55. Робертсан зрабіў брэйк у 74 ачкі ў чацвёртым фрэйме, а таксама дамінаваў ў пятым і здолеў скараціць адставанне да адной партыі — 2:3. Аднак, гэтыя дзве партыі не зламалі Магуайра псіхалагічна, і ён выйграў наступны фрэйм, дзякуючы падыходу ў 75 балаў, што дазволіла яму ізноў павялічыць адрыў. У пачатку наступнай партыі Стывен набраў 38 ачкоў, а пазней клірэнс у 40 балаў дазволіў яму давесці фрэйм ​​да перамогі і павялічыць адрыў да ліку 5:2. Паспяховыя дальнія ўдары і фінальны брэйк ў 38 ачкоў дазволілі шатландскаму гульцу выйграць трэцяе ачко запар і давесці гульню да перамогі з лікам 6:2. Такім чынам, Стывен Магуайр выйшаў у свой ​​чацвёрты паўфінал Мастэрс, дзе трапіў на Роні О’Салівана.
Серыі, вышэйшыя за 50 ачкоў
Ніжэй прадстаўлены ўдзельнікі, спарадкаваныя па іх вышэйшай серыі на турніры. Насупраць пералічаныя ўсе соценныя і паўсоценныя брэйкі кожнага гульца.
Аўселева
Аўсе́лева (, Авселево) — вёска ў Віцебскім раёне Віцебскай вобласці. Уваходзіць у склад Лятчанскага сельсавета.
Давыдзішкаўскі дагавор
Давы́дзішкаўскі дагаво́р — тайнае пагадненне, падпісанае 31 мая 1380 года вялікім князем літоўскім Ягайлам і вялікім магістрам Тэўтонскага ордэна Уінрыхам фон Кніпродэ. Дагавор быў накіраваны супраць Ягайлавага дзядзькі Кейстута, што ў выніку стала прычынай пачатку першай грамадзянскай вайны ў ВКЛ.
Гістарычны кантэкст
Тэўтонскія рыцары працягнулі свае набегі на паганскую Літву. Узімку 1378 года была арганізавана буйная ваенная кампанія. Крыжакі дайшлі да Берасця і да Прыпяці. Лівонскі ордэн уварваўся ва Упіту. Чарговая кампанія пагражала сталіцы ў Вільні. Кейстут прапанаваў заключыць перамір'е і абмяняцца ваеннапалоннымі. 29 верасня 1379 года ў Троках было падпісана дзесяцігадовае перамір'е. Гэта было апошняе пагадненне, якое Ягайла і Кейстут падпісвалі супольна. Тым не менш, перамір'е з манаскім крыжацкім ордэнам ахоўвала толькі хрысціянскія землі Вялікага Княства на поўдні, тым часам як паганскія абшары ў паўночнай і заходняй Літве былі патэнцыйна падзрынутыя тэўтонскім атакам. У лютым 1380 года Ягайла без узгаднення з Кейстутам заключыў пяцімесячнае перамір'е з Лівонскім ордэнам дзеля аховы сваіх спадчынных земляў у Літве і асабліва Полацку, толькі што адваяванага ў свайго канкурэнта Андрэя Полацкага.
Умовы пагаднення
Каб прыхаваць падпісанне дагавор, тэўтонскія рыцары арганізавалі пяцідзённае паляванне ў маі 1380 года. Літоўскі бок быў прадстаўлены Ягайлам, яго саветнікам Ваідзілам, Вітаўтам і яго саветнікам Іванам Гальшанскім. Прысутнасць Вітаўта ўскладніла перамовы бакоў, і дагэтуль невядома, ці ведаў пра іх вялікі князь. Тэўтонцы прыслалі гроскомтура Рудыгера фон Эльнера, комтура эльблонгскага Ульрыха фон Фрыке і фогта дзіршаўскага Альбрэхта фон Люхтэнберга.
Умовы Давыдзішкаўскага пагаднення, у цэлым, былі складанымі і неадназначнымі. Ягайла і Ордэн дамовіліся аб сумесным ненападзе. Паводле палажэнняў дагавора Ягайла пагаджаўся не замінаць Тэўтонскаму Ордэну ваяваць з Кейстутам і яго дзецьмі. Аднак калі аказанне Кейстуту дапамогі было б неабходным, каб зняць верагодныя падазрэнні, гэта б не з'яўлялася парушэннем пагаднення.
Гісторыкі адзначаюць, што Давыдзішкаўскі дагавор быў чымсьці залішнім, бо землі Ягайлы ахоўваліся дзесяцігадовым мірам, заключаным у Троках у 1379 годзе. Першаснай прычынай пагаднення з'яўляліся гарантыі нейтралітэту Тэўтонскага Ордэна ў барацьбе за ўладу паміж Ягайлам і яго братамі князем Андрэем Полацкім, Дзмітрыем Бранскім, і іхнім саюзнікам Дзмітрыем Данскім, вялікім князем маскоўскім. Ягайла, засцярогшы свой заходні фронт, аб'яднаўся з Залатой Ардой перад надыходзячай Кулікоўскай бітвай супраць Вялікага Княства Маскоўскага.
Некаторыя гісторыкі вінавацяць у стварэнні дагавор з крыжакамі Юліяну Цвярскую, маці Ягайлы, альбо яго дарадчыка Ваідзілу. Іншыя ўказваюць на розніцу ў пакаленнях: Кейстуту было 80 гадоў і ён рашуча не прымаў хрысціянства, тым часам як Ягайлу было каля 30-ці і ён шукаў шляхі мадэрнізацыі сваёй краіны.
Наступствы
У 1381 годзе, не парушаючы пагаднення, тэўтонскія рыцары ўварваліся ў землі Кейстута — Троцкае княства і Жамойць. Рушачы да Трокаў, крыжацкае войска ўпершыню выкарыстала бамбарды, знішчыўшчы Наўяпіліс і паланіўшы 3 000 чалавек. Пасля гэтага тэўтонцы праінфармавалі Кейстута пра таемны дагавор з Ягайлам. Кейстут сумняваўся і вырашыў параіцца са сваім сынам Вітаўтам. Вітаўт адказаў, што такога кшталту пагадненне не падпісвалася. Пад канец 1381 года Кейстут вырашыў выступіць супраць Ягайлы. Ён аблажыў Вільню і абвясціў сябе вялікім князем. Распачалася грамадзянская вайна, якая завяршылася смерцю Кейстута ў Крэўскім замку і перамір'ем Вітаўта і Ягайлы ў 1384 годзе.
Бурцішкі
Бу́рцішкі (, Буртишки) — вёска ў Ашмянскім раёне Гродзенскай вобласці. Уваходзіць у склад Крайванцаўскага сельсавета.
Уладзімір Антонавіч Дамарацкі
Уладзімір Антонавіч Дамарацкі (нар., г. Віцебск) — беларускі вучоны ў галіне сексалогіі. Доктар медыцынскіх навук. Прафесар.
Біяграфія
Пасля заканчэння ВМІ і праходжання інтэрнатуры па псіхіятрыі працаваў урачом-псіхіятрам у Гомельскай абласной псіхіятрычнай бальніцы. З 1988 па 1994 гады — урач-сексолаг у Мінскім гарадскім псіханеўралагічным дыспансеры, з 1994 па 2001 гады — асістэнт кафедры псіхатэрапіі Беларускай медыцынскай акадэміі паслядыпломнай адукацыі. З 2001 года па цяперашні час узначальвае кафедру агульнай і клінічнай псіхалогіі Беларускага дзяржаўнага ўніверсітэта.
Дысертацыю доктара медыцынскіх навук абараніў у 2004 годзе, мае вучонае званне «прафесар» па спецыяльнасці «Клінічная медыцына» (ВАК РБ, 2008 г.).
Член рэдакцыйных саветаў часопісаў «Псіхіятрыя, псіхатэрапія і клінічная псіхалогія» (Мінск), «Псіхатэрапія» (Масква), «Тэорыя і практыка псіхатэрапіі» (Манрэаль, Канада).
Азерцы (возера)
Азерцы — возера ў Лепельскім раёне Віцебскай вобласці Беларусі ў басейне ракі Зеха, за 11 км на паўночны захад ад горада Лепель, за 1 км на поўнач ад вёскі Забалацце.
Плошча паверхні возера 0,19 (0,17 ) км². Даўжыня 1,3 (1,25 ) км, найбольшая шырыня 0,3 (0,26 ) км, даўжыня берагавой лініі 2,8 км. Плошча вадазбору 57,7 км². Найбольшая глыбіня 6,2 м, сярэдняя — 3,5 м. Аб’ём вады ў возеры 0,6 млн м³. Катлавіна возера моцна выцягнутая ў напрамку з паўночнага ўсходу на паўднёвы захад. Схілы катлавіны спадзістыя. Возера слаба зарастае. Праточнае. Праз возера працякае рака Зеха.
Белая Дуброва (Касцюковіцкі раён)
Бе́лая Дубро́ва (, Белая Дуброва) — аграгарадок у Касцюковіцкім раёне Магілёўскай вобласці. Уваходзіць у склад Беладубраўскага сельсавета.
Знаходзіцца на рацэ Беседзь за 12 км у напрамку на паўднёвы захад ад Касцюковічаў, за 172 км ад Магілёва, за 16 км ад чыгуначнай станцыі Камунары.
Сычавіцкі сельсавет
Сычавіцкі сельсавет — былая адміністрацыйна-тэрытарыяльная адзінка ў складзе Маладзечанскага раёна Мінскай вобласці. Цэнтр — вёска Сычавічы.
Утвораны 12 кастрычніка 1940 года ў складзе Радашковіцкага раёна Вілейскай вобласці БССР. З 20 верасня 1944 года ў складзе Маладзечанскай вобласці. 16 ліпеня 1954 года да сельсавета далучана тэрыторыя скасаванага Граніцкага сельсавета. З 20 студзеня 1960 года ў складзе Маладзечанскага раёна Мінскай вобласці. 1 кастрычніка 1973 года цэнтр перанесены ў вёску Гранічы, сельсавет перайменаваны ў Граніцкі.
Таварыства апекі над эмігрантамі
Таварыства апекі над эмігрантамі — дабрачынная арганізацыя, якая дзейнічала з канца 1890-х г. да 1915 г. у Варшаве.
Ставіла мэтаю аказанне дапамогі эмігрантам, якія ад’язджалі ў краіны Паўночнай і Паўднёвай Амерыкі. Мела свой статут. Аказвала матэрыяльную, фінансавую і інфармацыйную дапамогу эмігрантам. У 1912 г. утварыла філіял у Вільні, які выдаў на беларускай мове брашуру «Рады для эмігрантоў, которые едуць у Амэрыку, а такжэ размовы беларуско-агліцкіе» паводле Язэпа Акаловіча. У ёй змяшчаліся карысныя парады эмігрантам, якія ехалі з Беларусі ў пошуках заробку за акіян.
Сярэдняе
Назву Сярэдняе маюць:
Марк Дэвіс
Марк Дэ́віс (Mark Davis;, , графства Сасэкс, Англія) — англійскі прафесійны ігрок у снукер. Паўфіналіст чэмпіянату Вялікабрытаніі 2012 года і яшчэ трох рэйтынгавых турніраў, фіналіст нізкарэйтынгавага Пол Хантэр Класік 2011 года. Былы 12-ы нумар сусветнага рэйтынгу (2013/2014), з сезона 2010/2011 нязменна ўваходзіць у топ-32. У студзені 2017 года выканаў свой першы максімальны брэйк на турніры Championship League ва ўзросце 44 гадоў і паўтарыў гэтае дасягненне ў сакавіку ў рамках таго ж спаборніцтва, стаўшы самым узроставым снукерыстам, які выканаў максімум на прафесійных спаборніцтвах, і першым снукерыстам, які выканаў два максімальныя брэйкі на адным турніры.
У агульнай колькасці займаў 12-ы радок у сусветным рэйтынгу каля двух месяцаў. Апроч перамогі на Benson & Hedges Championship, яшчэ некалькі разоў перамагаў на нярэйтынгавых і запарашальных турнірах. Акрамя таго, з’яўляецца трохразовым чэмпіёнам свету па снукеры з шасцю чырвонымі шарамі (2009, 2012, 2013), а ў 2016 годзе перамог на чэмпіянаце свету сярод ветэранаў. За сваю прафесійную кар’еру аформіў больш за 150 соценных брэйкаў і ўваходзіць у топ-30 снукерыстаў з найбольшай колькасцю соценных серый у гісторыі снукера, а таксама зарабіў больш за мільён фунтаў стэрлінгаў прызавых грошай, уваходзячы ў топ-40 снукерыстаў у гісторыі па іх колькасці.
Кар’ера
Дэвіс быў блізкі да страты прафесіянальнага статусы ў канцы 1990-х гадоў, але ў пачатку 2000-х павярнуўся ў Топ—48. Аснонай крыніцай ачкоў для гэтага стала дасягненне чвэрцьфінала шатландскага турніру 2001 года. Гэта быў яго другі чвэрцьфінал у кар’еры. Поспехам было і трапленне на чэмпіянат свету 2008 пасля 2 дрэнных сезонаў, пасля якіх Марк займаў 58 месца ў рэйтынгу. Ён моцна пачаў сезон 2008/2009, кваліфікаваўшыся на турнір у Паўночнай Ірландыі і перамогшы мясцовую надзею Джо Свэйла з лікам 5:4 у першым раўндзе і Дзіна Цзюньхуэя 5:4 у другім. Гэта была адна з лепшых перамог у яго кар’еры. У наступным раўндзе ён быў пераможаны Алі Картэрам 5:2. Ён працягнуў уздым, прайшоўшы на чэмпіянаты чэмпіянаты Бахрэйна і Вялікабрытаніі, але быў вымушаны сысці ў пачатку свайго матча супраць Джо Пэры на другім па важнасці рэйтынгавым спаборніцтва з-за засмучэння страўніка. Ён перавысіў свой агульны рэйтынг сезона 2007/2008 пасля толькі пяці з васьмі турніраў сезона 2008/2009.
У 2009 годзе Дэвіс выйграў Чэмпіянат свету па снукеры з шасцю чырвонымі шарамі. У 2010 годзе Дэвіс дасягнуў другога раўнда чэмпіяната свету ў першы раз за 15 гадоў, перамогшы шостага сеянага Раяна Дэя. Дэвіс зрабіў 100-ы сэнчуры-брэйк у яго кар’еры ў верасні 2010 года, стаўшы трыццаць пятым гульцом, якія маюць такое дасягненне. Выканаў сваю лепшую серыю ў 143 на China Open 29 сакавіка 2010 года. Гэтая серыя стала яго 93-й у кар’еры, ва ўайлд-кард раўнд матчы супраць Цянь Пэнфэя. Пасля выдатнага сезону 2009/2010 ён упершыню дасягнуў Топ—32, зайняўшы 26-е месца. Ён таксама кваліфікаваўся на Шанхай Мастэрс 2010, дзе ён дасягнуў чвэрцьфіналу, перамогшы Марка Фу і Стывена Магуайра. У чвэрцьфінале ён вёў у матчы 4:1 супраць Джэймі Бёрнэта, але саступіў 5:4. Тым не менш, яго моцныя выступы працягваліся і паднялі яго на 18-е месца рэйтынгу.
Сезон 2011/2012
Дэвіс кваліфікаваўся на ўсе, акрамя двух, рэйтынгавыя турніры ў сезоне 2011/2012. Ён мог прайсці першы раўнд на Australian Goldfields Open, дзе ён саступіў 3:5 Марку Сэлбі ў. Дэвіс згуляў ва ўсіх 12 нізкарэйтынгавых турнірах Players Tour Championship на працягу сезону, выйшаў у фінал 4 этапу, дзе ён прайграў Сэлбі 0:4. Гэты вынік значна паспрыяў заняццю Дэвісам 16 месца ва ўнутраным рэйтынгу PTC, куды трапляюць лепшыя 24 гульцы. У Фінальным турніры ён перамог Тома Форда ў і прайграў Стывену Магуайру ў. Cезон Дэвіса скончыўся разгромным паражэннем 2:10 на чэмпіянаце свету ад Алістэра Картэра. Такі вынік спрычынены дрэнным самапачуваннем Марка. Ён скончыў сезон на 19 месцы ў сусветным рэйтынгу і не змог падняцца ў Топ—16.
Сезон 2012/2013
Дэвіс пачаў сезон 2012/2013 вельмі паспяхова, дасягнуўшы першага рэйтынгавага паўфіналу за яго 21-гадовую прафесійную кар’еру на Усі Класік. Шлях да паўфіналу ўключаў у сябе перамогі над мясцовым фаварытам Дзінам Цзюньхуэем, Джэймі Бёрнэтам і Грэмам Дотам. Наступным сапернікам Марка стаў Сцюарт Бінэм, які выйграў на мінулым тудні Азіяцкі Players Tour Championship. Ён саступаў 0:4, але выйграў 5 фрэймаў запар у матчы да 6 перамог. Тым не менш, Бінэм спачатку выраўнаў лік, а потым выканаў брэйк у 134 ачкі, чым пазбавіў Дэвіса надзеі выйсці ў першы рэйтынгавы фінал. На чэмпіянаце свету па снукеры з шасцю чырвонымі шарамі ён выйграў тытул, перамогшы Шона Мёрфі ў фінале з лікам 8:4. Чэк пераможца на 40,000 £ з’яўляўся самым вялікім у яго кар’еры. На Australian Goldfields Open Дэвіс перамог Джэка Лісоўскі (5:2), мясцовага любімца Ніла Робертсана (5:1) і Мартын Гоўлда (5:2), каб дасягнуць свайго другога рэйтынгавага паўфінала. Там ён гуляў з блізкім сябрам Бары Хокінсам і быў пераможаны 4:6.
На чэмпіянаце Вялікабрытаніі ён перамог Цаа Юйпэна 6:1 у першым раўндзе і вёў у матчы з трохразовым чэмпіёнам Джонам Хігінсам 5:2 у другім раўндзе, Джон здзейсніў камбэк, які ўключаў 147, але прайграў вырашальную партыю. Дэвіс перамог Мэцью Стывенса 6:4 ў чвэрцьфінале, аднак яго адсутнасць досведу гульні на вялікіх сцэнах праявілася ў паўфінале супраць Марка Сэлбі, як ён прайграў 4:9. Дэвіс кваліфікаваўся на Мастэрс дзякуючы сваёй форме, якая дазволіла яму ўтрымаць месца ў Топ—16. На сваім з’яўленні на турніры за 13 гадоў ён сутыкнуўся з дзявятым нумарам рэйтынгу Маркам Аленам у першым раўндзе і прайграў 2:6. Пачалася страта формы Дэвісам. Яна праявілася ў пройгрышах у адборачным раўндзе на Welsh Open, у першых раўндах World Open і фінала Players Tour Championship і ў другім раўндзе China Open. Тым не менш, ён па-ранейшаму займаў 16 месца ў свеце, але быў вымушаны праходзіць кваліфікацыю на чэмпіянат свету ў сувязі з тым, што сусветн нумар 28 і дзеючы чэмпіён Роні О’Саліван вырашыў абараняць свой тытул пасля перапынку год у выступах. Таму О’Саліван быў пасеяны пад нумарам адзін, гэта азначала, што Дэвіс выбыў з Топ—16, якім былі гарантаваны месцы на спаборніцтве. Дэвіс перамог Ляна Вэньбо ў кваліфікацыі з лікам 10:6. Ён сустракаўся ў першым раўндзе з чатырохразовым чэмпіёнам Джонам Хігінсам і атрымаў лепшую перамогу ў сваёй кар’еры, выйграўшы 10:6 і выйшаў у на Сцюарта Бінэма. Матч апынуўся вельмі роўным, але пасля рахунку 10:10 Бінэм выйграў 3 фрэймы запар і выйшаў у. Тым не менш, ён першы раз скончыў сезон у Топ-16, зайняўшы 13 месца.
Сезон 2013/2014
Дэвіс дасягнуў чвэрцьфіналу Australian Goldfields Open, дзе прайграў 5:3 Марку Сэлбі. На чэмпіянаце свету па снукеры з шасцю чырвонымі шарамі ён абараніў свой тытул, перамогшы Ніла Робертсана 8:4 у фінале. Ужо праз тыдзень ён выйграў свой наступны турнір, General Cup у Ганконгу, зноў перамогшы Робертсана ў фінале, на гэты раз з лікам 7:2. Другі чвэрцьфінал рэйтынгавага турніру ў годзе прыйшоў на Шанхай Мастэрс з упэўненымі перамогамі 5:2 і 5:1 над Алістэрам Картэрам і Джонам Хігінсам. Тым не менш, ён растраціў перавагу 4:2 над Сяа Гадунам і прайграў 5:4. На Мастэрс ён перавёў матч першага раўнда супраць Марка Сэлбі ў вырашальны фрэйм, прайграючы 4:0, але прайграў заключную 55-хвілінную партыю і быў пераможаны 6:5. У чвэрцьфінале German Masters Дэвіс прайграў у вельмі роўным матчы Роду Лоўлеру 5:4. Дэвіс упершыню ў сваёй кар’еры аўтаматычна кваліфікаваўся на чэмпіянат свету і сказаў перад спаборніцтвам, што яго мінімальная мэта складалася ў тым, каб дайсці да чвэрць фіналу, але ён быў пераможаны ў першым жа раўндзе Дамінікам Дэйлам 10:5. Дэвіс утрымаўся ў Топ—16, ён зайняў паводле вынікаў сезона 16 месца.
Сезон 2014/2015
Дэвіс пачаў свой сезон на Australian Goldfields Open. Прыкметным быў чвэрцьфінальны матч супраць Сцюарта Бінэма, у якім былі дзесяць серый вышэй 50 ачко у дзевяці фрэймах, Дэвіс перамог 5:4. Чацвёрты рэйтынгавы паўфінал ён прайграў з лікам 6:2 любімцу мясцовай публікі Нілу Робертсану. Другі рэйтынгавы чвэрцьфінал года прыйшоўся на чэмпіянат Вялікабрытаніі, дзе ён пацярпеў паражэнне 6:1 ад Джада Трампа. Марк трымаць узровень, выйшаўшы ў паўфінал Адрытага чэмпіянату Лісабона, дзе ён быў разгромлены Стывенам Магуайрам з лікам 4:0. Дэвіс выйшаў у фінал нярэйтынгавага турніру Championship League, дзе бы пераможаны Сцюартам Бінэмам 3:2.
Марк Дэвіс працягваў паслядоўна выступаць, разграміўшы Джона Хігінса з лікам 4:0 на Адкрытым чэмпіянаце Індыі. Джон за ўвесь матч набраў толькі 38 ачкоў. У чвэрцьфінале трынаццаты нумар рэйтынгу прайграў Цяпчая Ун-Нуху 4:2. Дэвіс у чацвёрты (рэкордны для сябе) раз выйшаў у чвэрцьфінал рэйтынгавага турніру за сезон, PTC Grand Final, перамогшы ў 4:1 Ніла Робертсана. Але ён не змог прабіцца у паўфінал, прайграўшы Сцюарту Бінэму 4:1. На чэмпіянаце свету Дэвіс вёў 4:0 у матчы з Дзінам Цзюньхуэем і выйграў першую сесію 5:3. Тым не менш, ён быў пераможаны 10:7. Паводле вынікаў сезона Марк Дэвіс заняў 19 месца.
Сезон 2015/2016
Першы чвэрцьфінал Дэвіса сезону 2015/2016 прыйшоўся на Шанхай Мастэрс, дзякуючы перамогам 5:1 i 5:3 над Майклам Уайтам і Шонам Мёрфі, але далей Марк не змог прасунуцца з-за паражэння 5:1 ад Марка Алена. Ён прайграў у трэцім раўндзе чэмпіянату Вялікабрытаніі 6:4 Стывену Магуайру. Дэвіс выйграў Чэмпіянат свету па снукеры сярод ветэранаў, яго першы тэлевізійны тытул у Вялікабрытаніі, перамогшы ў фінале. Акрамя Шанхай Мастэрс, Марк нідзе нават да чвэрцьфіналу рэйтынгавага турніру не даходзіў, таму сезон можна лічыць няўдалым. Упершыню з 2011 года не здолеўшы прабіцца ў асноўную стадыю чэмпіянату свету (паражэнне 5-10 ад Чжана Аньда), Дэвіс заняў 26 месца ў мэйн-туры.
Асабістае жыццё
У 2000 годзе Марк Дэвіс знаходзіўся пад пагрозай вылету з мэйн-тура, таму ён прайшоў курс бухгалтарскага ўліку. У 2010 годзе Дэвіс жаніўся. Ён і жонка Клэр маюць 2 дзяцей: сына Джэка і дачку Мілі. Акрамя снукера, Марку падабаюцца фільмы жанру вестэрн.
Волкава (Віцебскі раён)
Во́лкава (, Волково) — вёска ў Віцебскім раёне Віцебскай вобласці. Уваходзіць у склад Лятчанскага сельсавета.
Хут
Хут — у беларускай міфалогіі дамавы дух, які прыносіў гаспадарам грошы, зерне, поспех, але, калі яго не кармілі, мог жорстка адпомсціць.
Апісанне
Паліморфны дух, мог мець выгляд як маленькага хлопчыка ці карліка, так нежывых прадметаў — сукаватае палена, старое кола, сухі корч і г. д. З'яўляўся ў тых дамах, дзе калісьці разбэшчаныя дочкі забівалі сваіх пазашлюбных дзяцей ці патаемна расцілі іх няхрышчанымі. Душа такога дзіцяці і ператваралася ў Хута. Дураслівасць, гарэзлівасць, гуллівасць ён захоўваў назаўсёды: мог шкодзіць гаспадарам, жартаваць з гасцей: схаваць чужы капялюш, рассыпаць бабы і гарош, а да раніцы пазбіраць зноў у скрыні.
Кожны гаспадар павінен быў карміць Хута, прычым рытуальнай і адначасова традыцыйнай дзіцячай ежай — яешняй, якую пеклі з разбоўтаных яек і аздоблівалі малымі абаранчыкамі. Такі ласунак звычайна ўжываўся на вяселлях, хрэсьбінах, на купальскіх і траецкіх дзявочых абрадах. Клікаць Хута есці трэба было асабістымі словамі: "Хут, хут, ідзі сюды, дам яечаньку, абарачаньку!".
Хут найчасцей заставаўся нябачным, таму судзілі аб ім па яго ўчынках. Калі ён палюбіў нейкую хатнюю жывёліну, тая расла і папраўлялася, а іншых кароў ці авечак ён мог усю ноч ганяць па хляве, тыя пакутавалі і худнелі. Добра дагледжаны Хут дапамагаў гаспадарам, у такой сям'і заўсёды былі і харчы, і грошы. Хут мог насіць гаспадарам снапы з чужых палёў, грошы са схаваных у зямлі скарбаў. Калі ж Хута не даглядалі і не кармілі, ён мог адпомсціць — спаліць хату і двор, прычым суседзяў такі пажар зусім не закранаў. Сам Хут назіраў за вогнішчам і ператвараўся пры гэтым у нейкі непатрэбны прадмет. Калі нейкі сусед здагадваўся перанесці гэту рэч з пажарышча ў свой дом, у таго Хут жыў і прыносіў шчасце і багацце.
Калі чалавек хутка працаваў, пра яго гаварылі: "Ці не хут яму дапамагае?". Большасць паданняў пра Хута запісана на паўночным захадзе Беларусі, у Мядзельскім раёне.
Жазло
Жазло — сімвал духоўнай і свецкай улады, а таксама ўлады камандуючых войскамі (у старажытнасці). Захаваныя да нашага часу маршальскія жазлы маюць выгляд кароткай палкі, робяцца са срэбра ці золата і ўпрыгожваюцца каштоўнымі камянямі і дзяржаўнымі эмблемамі. У прыдворным побыце жазло выкарыстоўваецца некаторымі прыдворнымі чынамі: гофмаршаламі, цырымоніймайстарамі і іншымі. Жазлы гэтыя звычайна маюць выгляд металічнага ці касцянога кію, увянчанага дзяржаўнай эмблемай. У наш час маршальскія і прыдворныя жазлы выкарыстоўваюцца толькі ва ўрачыстых выпадках.
У Праваслаўнай царкве жазло (посах) з'яўляецца знакам царкоўнай улады архірэя і архімандрыта ці ігумена, якія кіруюць манастыром.
Буянішкі
Буя́нішкі (, Буянишки) — вёска ў Ашмянскім раёне Гродзенскай вобласці. Уваходзіць у склад Крайванцаўскага сельсавета.
Да 1972 года вёска ўваходзіла ў склад Гардзіеўцаўскага сельсавета.
Граніцкі сельсавет
Гра́ніцкі сельсавет — былая адміністрацыйна-тэрытарыяльная адзінка ў складзе Маладзечанскага раёна Мінскай вобласці Беларусі. Цэнтр — аграгарадок (да 2008 года вёска) Гранічы.
Утвораны 12 кастрычніка 1940 года ў складзе Радашковіцкага раёна Вілейскай вобласці БССР. З 20 верасня 1944 года ў складзе Маладзечанскай вобласці. 16 ліпеня 1954 года скасаваны, тэрыторыя далучана да Сычавіцкага сельсавета. 1 кастрычніка 1973 года цэнтр Сычавіцкага сельсавета перанесены ў вёску Гранічы, сельсавет перайменаваны ў Граніцкі. На 1 студзеня 1974 года ў складзе сельсавета 15 населеных пунктаў. 28 мая 2013 года скасаваны, тэрыторыя далучана да Радашковіцкага сельсавета.
Насельніцтва сельсавета паводле перапісу 2009 года складала 845 чалавек, з іх 94,7 % — беларусы.
На момант скасавання ў склад сельсавета ўваходзілі 15 населеных пунктаў: аграгарадок Гранічы, вёскі Вялікі Бор, Вялікія Бакшты, Гарнякі, Дубкі, Загорцы, Камарнікі, Кліманты, Кодзеўцы, Максімаўка, Малы Бор, Малыя Бакшты, Новая, Радзеўцы, Сычавічы.
Бычкі (Ашмянскі раён)
Бычкі́ (, Бычки) — вёска ў Ашмянскім раёне Гродзенскай вобласці. Уваходзіць у склад Крайванцаўскага сельсавета.
Лапушынскае
Лапушынскае — возера ў Беларусі, у Расонскім раёне Віцебскай вобласці, за 20 км на паўднёвы захад ад гарадскога пасёлка Расоны, за 2,2 км на паўночны ўсход ад вёскі Машніца, у басейне ракі Дрыса.
Біцялёва
Біцялёва (, Бителёво) — былая вёска ў Віцебскім раёне Віцебскай вобласці (з 18 сакавіка 2011 года ў межах Віцебска). Уваходзіла ў склад Лятчанскага сельсавета.
Лапушынскае
Плошча паверхні 0,02 км². Даўжыня 0,18 км, найбольшая шырыня 0,12 км. Даўжыня берагавой лініі 0,5 км.
Варашылава (Касцюковіцкі раён)
Варашы́лава (, Ворошилово) — пасёлак у Касцюковіцкім раёне Магілёўскай вобласці. Уваходзіць у склад Беладубраўскага сельсавета.
Лапушынскае
Размешчана сярод лесу. Вакол возера забалочаная пойма шырынёй 100—150 м. Зарастае.
Варашылава (Касцюковіцкі раён)
Да 8 снежня 1959 года пасёлак уваходзіў у склад Студзянецкага сельсавета, да 28 сакавіка 1996 года знаходзіўся ў адміністрацыйным падпарадкаванні Касцюковіцкага гарсавета.
Біцялёва
Гісторыя
Ліквідавана ў 2011 годзе, увайшла ў склад горада Віцебска.
Канторскае
Плошча паверхні 0,1 км². Даўжыня 0,52 км, найбольшая шырыня 0,28 км. Даўжыня берагавой лініі 1,26 км.
Катлавіна возера выцягнутая ў напрамку з поўначы на поўдзень. Схілы катлавіны вышынёй да 10 м, спадзістыя, параслі лесам. Злучана ручаямі з возерам Сярэдняе і (на поўдні) ракой Дрыса.
Відуйцы
Віду́йцы (, Видуйцы) — вёска ў Касцюковіцкім раёне Магілёўскай вобласці. Уваходзіць у склад Беладубраўскага сельсавета.
Дубраўскі сельсавет (Маладзечанскі раён)
Ду́браўскі сельсавет — былая адміністрацыйна-тэрытарыяльная адзінка ў складзе Маладзечанскага раёна Мінскай вобласці. Цэнтр — вёска Дубрава.
Утвораны 12 кастрычніка 1940 года ў складзе Радашковіцкага раёна Вілейскай вобласці БССР. З 20 верасня 1944 года ў складзе Маладзечанскай вобласці. З 20 студзеня 1960 года ў складзе Маладзечанскага раёна Мінскай вобласці. 27 кастрычніка 1964 года скасаваны, тэрыторыя далучана да Аляхновіцкага сельсавета.
Кантоны Коста-Рыкі
Кантоны (cantones) з'яўляюцца адзінкамі адміністрацыйнага падзелу другога ўзроўня Коста-Рыкі. 7 правінцый (provincias) падзяляюцца на 81 кантон, якія ў сваю чаргу падзяляюцца на 484 дыстрыты (distritos) (па стану на чэрвень 2012 г.).
Лексікон Зедлера
«Лексікон Зедлера», Вялікі поўны ўніверсальны слоўнік усіх навук і мастацтваў (Grosse vollständige Universal-Lexicon Aller Wissenschafften und Künste): універсальная энцыклапедыя на нямецкай мове, выдадзеная на працягу 1731–1754 гадоў выдаўцом і букіністам І. Г. Зедлерам.
Складаецца з 64 тамоў і 4 дадатковых тамоў, у якіх разам каля 63 тыс. старонак ін-фолія з друкам у дзве калонкі. Утрымлівае каля 284 тыс. артыкулаў і каля 276 тыс. унутраных спасылак і ахоплівае ўсе вобласці ведаў 18 стагоддзя, між іншым, астралогію, медыцыну, мінералогію, рамёствы, рэлігію, эканоміку, юрыспрудэнцыю. Пераважная большасць артыкулаў — біяграфічныя (каля 120 тыс.) і геаграфічныя (каля 73 тыс.). Уключае шмат тэкстаў з тагачасных спецыялізаваных энцыклапедычных выданняў. Аўтары артыкулаў пераважна невядомыя.
Электроннае выданне
Энцыклапедыя Зедлера была ў 1999–2001 пераведзена ў электронную форму Баварскай дзяржаўнай бібліятэкай (фінансаванне праекта — Германскі фонд даследаванняў) і аснашчаная пошукавым і паказальнікавым апаратамі. У 2004 годзе Баварская дзяржаўная бібліятэка і Бібліятака Герцага Аўгуста (Вольфенбютэль) дадалі да электроннага матэрыялу тэматычны каталог («катэгорыі»). Атрыманае такім чынам электроннае выданне размяшчаецца на сеціўнай пляцоўцы з адкрытым доступам zedler-lexikon.de Баварскай дзяржаўнай бібліятэкі.
Вялікія Трубачы
Да 10 мая 1958 года вёска ўваходзіла ў склад Старасельскага сельсавета, да 22 снежня 1960 года — у склад Біцялёўскага сельсавета.
Бяцюны
Бяцю́ны (, Бетюны) — вёска ў Ашмянскім раёне Гродзенскай вобласці. Уваходзіць у склад Крайванцаўскага сельсавета.
Міхаіл Уладзіміравіч Рабіновіч
Міхаі́л Уладзі́міравіч Рабіно́віч (,  —, ) — савецкі военачальнік, генерал-маёр танкавых войск.
Біяграфія
Скончыў курсы «Выстрал» (1928 г.), бранетанкавыя курсы (1931 г.). У Чырвонай Арміі з 1919 г. Удзельнік савецка-фінляндскай вайны 1939—1940 гг. У Вялікую Айчынную вайну з 1941 г. на Карэльскім, Паўночна-Заходнім, 2-м Беларускім франтах: камандуючы бранетанкавымі і механізіраванымі войскамі арміі, фронту. З 1944 г. у цэнтральным апараце Наркамата абароны СССР, у 1946—1954 гг. у войсках.
Зіновій Захаравіч Рагозны
Зіновій Захаравіч Рагозны (,  —, ) — генерал-маёр.
Біяграфія
Скончыў камандныя курсы (1920), Ваенную акадэмію імя Фрунзэ (1931, 1935). У Чырвонай Арміі з 1919 года. Удзельнік грамадзянскай вайны 1918—1920 гг. на Пауднёвым, Заходнім фрнатах. У савецка-фінскую вайну 1939—1940 начальнік штаба корпуса. У Вялікую Айчынную вайну з 1941 года на Бранскім, Паўднёва-Заходнім, Варонежскім, 1-м и 2-м Украінскіх франтах: камандзір корпуса, начальнік штаба арміі. Да 1954 г. у Савецкай Арміі і на выкладчыцкай рабоце.
Грышаны (Віцебскі раён)
Грышаны́ (, Гришаны) — вёска ў Віцебскім раёне Віцебскай вобласці. Уваходзіць у склад Лятчанскага сельсавета.
Дзяражня (Касцюковіцкі раён)
Дзяра́жня (, Деряжня) — былая вёска ў Касцюковіцкім раёне Магілёўскай вобласці. Уваходзіла ў склад Беладубраўскага сельсавета.
У 1931—1992 гадах цэнтр Дзяражненскага сельсавета. Ліквідавана 20 сакавіка 2012 года.
Жабернае
Жабернае — возера ў Беларусі, у Верхнядзвінскім раёне Віцебскай вобласці, за 25 км на захад ад гарадскога пасёлка Расоны, за 1,5 км на поўнач ад вёскі Мілавіды, у басейне ракі Свольна.
Размешчана сярод забалочанага хмызняку.
Глыбокае (Касцюковіцкі раён)
Глыбо́кае (, Глыбокое) — пасёлак у Касцюковіцкім раёне Магілёўскай вобласці. Уваходзіць у склад Беладубраўскага сельсавета.
Да 8 снежня 1959 года пасёлак уваходзіў у склад Студзянецкага сельсавета, да 28 сакавіка 1996 года знаходзіўся ў адміністрацыйным падпарадкаванні Касцюковіцкага гарсавета.
Сярэдняе (возера, Расонскі раён)
Сярэдняе — возера ў Расонскім раёне Віцебскай вобласці, за 20 км на паўднёвы захад ад гарадскога пасёлка Расоны, за 1,5 км на ўсход ад вёскі Машніца, у басейне ракі Дрыса.
Плошча паверхні 0,03 км². Даўжыня 0,27 км, найбольшая шырыня 0,12 км. Даўжыня берагавой лініі 0,68 км.
Размешчана сярод лесу. Уздоўж заходняга і паўднёвага берагоў нешырокая забалочаная пойма. Злучана ручаём з возерам Канторскае, канавай — з ручаём Машніца.
Чацвёртая кніга Царстваў
Чацве́ртая кні́га Ца́рстваў (ספר מלכים Сефер Млахім Бэт; Liber II Regum; Δ΄ Βασιλειών) — кніга Старога Запавету. У іўдзейскай Бібліі (Танаху) з’яўляецца часткай кнігі Цароў, аднак у Септуагінце і праваслаўным каноне з практычных прычын кніга Цароў была падзелена на дзве часткі, якія атрымалі назву III і IV (агулам IV) кніг Царстваў. Складаецца з 25 раздзелаў, працягвае апісанне мінуўшчыны Іўдзейскага і Ізраільскага царстваў да моманту іх заваявання асірыйскімі і вавілонскімі царамі.
Запруддзе (Віцебскі раён)
Гісторыя
У 1933 годзе каля вёскі К. М. Палікарповіч адкрыў і даследаваў стаянку.
Высака
Высака́ (, Высока) — хутар у Ашмянскім раёне Гродзенскай вобласці. Уваходзіць у склад Крайванцаўскага сельсавета.
Хатоля
Хато́ля (, Хотоля) — вёска ў Віцебскім раёне Віцебскай вобласці, на аўтамабільнай дарозе (Руба — мяжа з Расійскай Федэрацыяй). Уваходзіць у склад Курынскага сельсавета.
Гісторыя
У пачатку XVII стагоддзя вядома ў Віцебскім ваяводстве Вялікага Княства Літоўскага як прыватная ўласнасць зямян Шапкаў-Хатольскіх. У 1630 годзе уласнасць зямяніна Базыля Шапкі-Хатольскага.
У складзе Расійскай імперыі
Пасля першага падзелу Рэчы Паспалітай 1772 года вёска інкарпаравана Расійскай імперыяй і ўвайшла ў склад створанага Суражскага павета Полацкай губерні.
У пачатку XIX стагоддзя — цэнтр аднайменнага маёнтка. У 1833 годзе ў маёнтку налічвалася 440 рэвізскіх сялянскіх душ. У 1846 годзе маёнтак прыватная ўласнасць памешчыка Харэвіча, які меў 3781 дзесяцін 2300 сажняў зямлі. У складзе маёнтка 7 вёсак, 403 рэвізскія сялянскія душы. У 1847 годзе ў вёсцы 11 двароў. Працаваў млын. У 1875 годзе пабудавана праваслаўная царква, прыпісаная да прыхода праваслаўнай царквы Пакроваў Багародзіцы ў в. Астраўскія. У 1878 годзе ўласнасць малалетніх нашчадкаў памешчыка Харэвіча, якія меілі 1545 дзесяцін зямлі. У 1887 годзе ў вёсцы адкрыта школа граматы.
У пачатку XX стагоддзя вёска ў складзе Курынскай воласці Віцебскага павета Віцебскай губерні. У 1905 годзе вёска (36 двароў) належала Хатольскаму сельскагаспадарчаму таварыству, якое мела 202 дзесяцін зямлі. Маёнтак (1 двор і 17 жыхароў) — уласнасць селяніна С. Пятрова, у якога было 71 дзесяціна зямлі.